


PARLAMENTUL ROMÂNIEI

CAMERA DEPUTAŢILOR

      Comisia pentru politică economică,                                                                               Bucureşti,

             reformă şi privatizare 
                                                                                                       Nr.21/ 378/23.09.2004


R  A  P  O  R  T

asupra proiectului de Lege privind aprobarea Ordonanţei  Guvernului nr.71/2004 pentru modificarea şi completarea Ordonanţei Guvernului nr. 9/1992 privind organizarea statisticii oficiale

În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind aprobarea Ordonanţei  Guvernului nr.71/2004 pentru modificarea şi completarea Ordonanţei Guvernului nr.9/1992 privind organizarea statisticii oficiale, trimis cu adresa nr. PL 526/15.09.2004.

Proiectul de lege a fost adoptat de Senat în şedinţa din 9 septembrie 2004, cu respectarea prevederilor articolului 76 alineatul (2) din Constituţia României, republicată.

La întocmirea prezentului raport, Comisia a avut în vedere:

· Avizul nr.1344/13.08.2004 al Consiliului Legislativ;

· Avizul nr. PLx-526/22.09.2004 al Comisiei juridice, de disciplină şi imunităţi;

· Avizul nr. 491/22.09.2004 al Comisiei pentru buget, finanţe şi bănci.


Proiectul de Lege are ca obiect reglementarea: posibilităţii atragerii de către Institutul Naţional de Statistică a unui personal suplimentar; situaţiei decontării cheltuielilor de transport pentru anchetatori precum şi reglementări privind mandatul Institutului Naţional de Statistică şi a cazurilor încetării mandatelor înainte de termen.

Proiectul de Lege face parte din categoria legilor ordinare, potrivit prevederilor art.73 alin.(1) din Constituţie.

Camera Deputaţilor este Cameră decizională.

Potrivit prevederilor art.60 din regulamentul Camerei Deputaţilor, membrii Comisiei au examinat acest proiect de Lege în şedinţa din data de 23 septembrie 2004.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, reprezentantul Institutului Naţional de Statistică: domnul Constantin Secăreanu – vicepreşedinte.

La lucrări, au fost prezenţi 28 deputaţi din totalul de 30 de membrii ai Comisiei.

În urma dezbaterii, Comisia a hotărât, cu unanimitate de voturi, ca proiectul de Lege privind aprobarea Ordonanţei  Guvernului nr.71/2004 pentru modificarea şi completarea Ordonanţei Guvernului nr.9/1992 privind organizarea statisticii oficiale, să fie supus spre dezbatere şi adoptare plenului Camerei Deputaţilor, cu amendamentele admise  prezentate în anexă.

                                                                                                                                                                        ANEXĂ

I. Amendamente admise

În urma dezbaterii în comisie, proiectul de lege este aprobat cu următoarele amendamente:

	Nr.

crt.
	Textul iniţial


	Amendamente propuse

Autorul amendamentului
	Motivarea propunerii

amendamentelor
	Camera decizională

	0
	1
	2
	3
	4

	1. 
	Lege privind aprobarea Ordonanţei Guvernului nr.71/2004 pentru modificarea şi completarea Ordonanţa Guvernului nr. 9/1992 privind organizarea statisticii oficiale.
	Lege privind aprobarea Ordonanţei Guvernului nr.71/2004 pentru modificarea şi completarea Ordonanţa Guvernului nr. 9/1992 privind organizarea statisticii oficiale.
	Text nemodificat.
	CD

	2.
	Articol unic. - Se aprobă Ordonanţa Guvernului nr.71 din 13 august 2004 pentru modificarea şi completarea Ordonanţei Guvernului nr.9/1992 privind organizarea statisticii oficiale, adoptată în temeiul art.1 pct. I.10 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.774 din 24 august 2004, cu următoarea completare:

	Articol unic. - Se aprobă Ordonanţa Guvernului nr.71 din 13 august 2004 pentru modificarea şi completarea Ordonanţei Guvernului nr.9/1992 privind organizarea statisticii oficiale, adoptată în temeiul art.1 pct. I.10 din Legea nr.291/2004 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.774 din 24 august 2004, cu următoarele modificări şi completări:

Autor: Comisia pentru politică economică, reformă şi privatizare 
                                                                     
	Modificare necesară conform normelor de tehnică legislativă.
	CD

	3.
	La articolul I, după punctul 5, se introduce un punct nou, art. 51 cu următorul cuprins:

"51. După articolul 4 se introduce un articol nou, art. 41 cu următorul cuprins:

Art. 41 - (1) Pentru a asigura stabilitatea personalului în statistica oficială, salariaţii din Institutul Naţional de Statistică, precum şi ai direcţiile regionale şi judeţene de statistică beneficiază de un spor de stabilitate de până la 20% calculat la salariul de bază, cu încadrarea în cheltuielile de personal prevăzute în bugetul aprobat după cum urmează:

Tranşe de vechime    Cota din salariul de bază 

de la 5 la 10 ani                          10%

de la 10 la 20 ani                        15 %

peste 20 ani                                20%

(2) Sporul prevăzut la alin. (1) se plăteşte de la data de întâi a lunii următoare celei în care s-a împlinit respectiva tranşă de vechime în instituţie".


	La articolul I, după punctul 5, se introduce un punct nou, pct. 51 cu următorul cuprins: 

"51. După articolul 4 se introduce un articol nou, art. 41 cu următorul cuprins:

Art. 41 - (1) Pentru asigurarea stabilităţii, salariaţii din Institutul Naţional de Statistică, precum şi ai direcţiilor regionale şi judeţene de statistică beneficiază de un spor de stabilitate de până la 20% calculat la salariul de bază, cu încadrarea în cheltuielile de personal prevăzute în bugetul aprobat după cum urmează:

Tranşe de vechime  Cota din salariul

în muncă                            de bază

de la 1 la 5 ani                              5%

de la 5 la 10 ani                          10%

de la 10 la 20 ani                        15 %

peste 20 ani                                20%

(2) Sporul prevăzut la alin. (1) se plăteşte de la data de întâi a lunii următoare celei în care s-a împlinit respectiva tranşă de vechime în instituţie".

Autor: deputat Tudor Mohora - grupul parlamentar PSD
	Sporul de stabilitate a fost prevăzut şi în proiectul de lege adoptat de Senat.

Întrucât stabilitatea este o problemă stringentă pentru atragerea şi păstrarea îndeosebi a cadrelor tinere de specialişti angajaţi în statistica oficială, care au şi cele mai mici salarii, este necesar ca un spor de stabilitate de 5% să se acorde angajaţilor după primul an de vechime până la cea de 5 ani.
	CD

	4.
	Articolul I punctul 9, art. 64 alineatul (2):

(2) Contribuţia părţii române aferentă fondurilor prevăzute la alin. (1) se utilizează din creditele bugetare aprobate, urmând a fi cuprinsă în bugetul de stat cu ocazia rectificării bugetare, şi se utilizează conform legislaţiei în domeniul finanţelor publice.

(Text ordonanţă)
	Articolul I  punctul 9, alineatul (2)  al art. 64 va avea următorul cuprins:

"(2) Contribuţia părţii române aferentă fondurilor prevăzute la alin. (1) se asigură din creditele bugetare aprobate, urmând a fi cuprinsă în bugetul de stat cu ocazia rectificării bugetare, şi se utilizează conform legislaţiei în domeniul finanţelor publice".

Autor: deputat Tudor Mohora - grupul parlamentar PSD
	Pentru o mai bună redactare şi precizie normativă.
	CD


    PREŞEDINTE,

Dan Radu RUŞANU

                                                                                     SECRETAR,

                                                                                       Iuliu Vida                                                            

                                                                                                                                                                           Expert parlamentar,

                                                                                                                                                                                                        Alina Hodivoianu

C ă t r e,





BIROUL PERMANENT 

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei  Guvernului nr. 71/2004 pentru modificarea şi completarea Ordonanţei Guvernului nr. 9/1992 privind organizarea statisticii oficiale, trimis cu adresa nr. PL 526/15.09.2004, Camera Deputaţilor fiind Cameră decizională.

PREŞEDINTE,

Dan Radu Ruşanu

